CELEX: 61968CJ0026
Language: da
Date: 1969-06-24
Title: Domstolens Dom (Første Afdeling) af 24. juni 1969. # Jeannette Fux mod Kommissionen for De Europæiske Fællesskaber. # Sag 26-68.

DOMSTOLENS DOM (FØRSTE AFDELING)
      AF 24. JUNI 1969
      
         Jeannette Fux
      
      
         mod Kommissionen for De europæiske Fællesskaber
      
      Sag 26/68
      Processprog Fransk
      
      Angående:
      Annullation af den beslutning, der meddeltes sagsøgeren ved brev af 13. august 1968, samt skadeserstatning.
      Domskonklusion:
      Sagsøgte frifindes.
      Generaladvokatens forslag til afgørelse :
      Sagsøgte bør frifindes.
      Sammendrag
      
               1.
            
            
               Tjenestemænd — ansættelse — udvælgelsesprøve — administrationens opfølgning — klager fra ansøgere — antagelse til realitetsbehandling
               (Vedtægten for tjenestemænd i De europæiske Fællesskaber, artikel 29)
            
         
               2.
            
            
               Tjenestemænd — ansættelse — ingen pligt for administrationen til at besætte en ledig stilling
               (Vedtægten for tjenestemænd, i De europæiske Fællesskaber, artiklerne 4, 29 og 30)
            
         
               3.
            
            
               Tjenestemænd — eksperter og tjenestemænd — sondring
            
         
               4.
            
            
               Tjenestemænd — ansættelse — udvælgelsesprøve — ansøgere opført på egnethedslisten — ansøgeres ret til udnævnelse — ingen ret
               (Vedtægten for tjenestemænd i De europæiske Fællesskaber, artikel 30)
            
         
               1.
            
            
               Det forhold, at en ansøger har deltaget i en udvælgelsesprøve med den følge, at han er blevet opført på en egnethedsliste, godtgør hans interesse i ansættelsesmyndighedens opfølgning af denne udvælgelsesprøve.
            
         
               2.
            
            
               Det følger ikke af bestemmelserne i artiklerne 4, stk. 2, 29 og 30 i vedtægten for tjenestemænd i De europæiske Fællesskaber, at ansættelsesmyndigheden er forpligtet til at følge en påbegyndt ansættelsesprocedure op med en besættelse af den ledige stilling.
            
         
               3.
            
            
               Det følger ikke nødvendigvis af begrebet ekspert, hverken at en sådan ikke regelmæssigt kan høres, eller at han ikke uden afbrydelse kan udøve de opgaver, der er blevet ham betroet; sondringen mellem en ekspert og en tjenestemand skal først og fremmest ske på grundlag af arten af de retsforhold, der består mellem dem og institutionen.
            
         
               4.
            
            
               Ansøgere, der er opført på en egnetheds-liste, har ingen ubetinget ret til at blive udnævnt til den ledige stilling, heller ikke hvis de er klassificeret som bedst egnede.